01/02/2011 | Administración LocalMunicipal
Malpica de Bergantiños
Secretaría
Contratación laboral (contrato de interinidade), mediante concurso-oposición, dunha praza de operario de servizos múltiples

ANUNCIO Por resolución da Alcaldía número 33/2011, do 24 de xaneiro, procedeuse á convocatoria e aprobación das bases para a contratación laboral (contrato de internidade) mediante concurso, dunha praza de OPERARIO DE SERVIZOS MÚLTIPLES. As bases que rexen a convocatoria son as que de seguido se indican: BASES PRIMEIRA.–Obxecto da convocatoria. É obxecto desta convocatoria a contratación laboral a tempo completo, na modalidade de “contrato de interinidade”, e utilizando o concurso-oposición como sistema de selección, de 1 praza de OPERARIO DE SERVIZOS MÚLTIPLES do Concello de Malpica de Bergantiños, coas seguintes características: Á vista da existencia dunha praza vacante de personal laboral –operario de servizos múltiples– no anexo de personal que acompaña ao orzamento xeral do Concello de Malpica de Bergantiños correspondente ao ano 2009 e actualmente prorrogado mediante resolución da Alcaldía n.º 1245/2010, do 30 de decembro, en aplicación do previsto no artigo 4 do RD 2720/1998 de 18 de decembro, polo que se desenrola o artigo 15 do Estatuto dos Traballadores en materia de contratos de duración determinada, se efectúa a presente convocatoria aos efectos da cobertura temporal dunha praza de operario de servizos múltiples Á vista da existencia dunha praza vacante de personal laboral-operario de servizos múltiples- no anexo de personal que acompaña ao orzamento xeral do Concello de Malpica de Bergantiños correspondente ao ano 2009 e actualmente prorrogado mediante resolución da Alcaldía n.º 1245/2010 de 30 de decembro en aplicación do previsto no artigo 4 do RD 2720/1998 de 18 de decembro, polo que se desenrola o artigo 15 do Estatuto dos Traballadores en materia de contratos de duración determinada, se efectúa a presente convocatoria aos efectos da cobertura temporal dunha praza de operario de servizos múltiples en tanto dure o procedemento de selección para a cobertura definitiva do posto de traballo antedito. As tarefas a desempeñar serían as seguintes: – Vixiancia e mantemento das instalacións de abastecemento, saneamento e depuración de augas. – Servizo de mantemento de edificios e instalacións municipais. – Limpeza e mantemento de espacios públicos e da rede viaria. – Recollida de materiais depositados para o punto limpo. – Colaboración na organización e realización de actos e festexos, cando así o ordene a autoridade municipal. – Aquelas outras funcións, actuacións ou labores derivadas dos servizos e dependencias municipais que poida encomendarlle a Alcaldía ou concellería delegada. SEGUNDA.–Duración do contrato e da xornada de traballo e salario do traballador. A duración do contrato será desde a sinatura do mesmo ata a cobertura definitiva (co nomeamento correspondente) da praza de peón se servizos múltiples cuxo contrato de interinidade trata de cubrir temporalmente, non cabendo prórroga algunha do presente contrato de interinidade. A xornada de traballo será a tempo completo, en horario determinado pola Alcaldía en atención ás funcións a desempeñar sen sobrepasar os límites establecidos na lexislación laboral vixente. O traballador terán un salario de 1.355,33euros/brutos mensuais, distribuidos nos seguintes conceptos salariais: salario base, parte proporcional de pagas extraordinarias, complemento de posto e plus de traballo en domingos e festivos. TERCEIRA.–Condicións dos aspirantes.1.–Para ser admitidos ás probas selectivas de acceso á devandita praza os aspirantes deberán reuni-los seguintes requisitos: a) Ser cidadán español sen prexuízo do establecido na Lei 17/1993, do 23 de decembro, e na L. O. 4/2000, do 11 de xaneiro. b) Ter cumpridos 16 anos de idade. c) Non padecer enfermidade ou eiva física que impida o desenvolvemento das funcións ou tarefas correspondentes ó posto de traballo ó que se opte. d) Non ter sido separado mediante expediente disciplinario do servicio de calquera das administracións públicas, nin estar inhabilitado por sentencia firme para o exercicio das funcións públicas. e) Non estar incurso nos supostos de incompatibilidades previstos na lexislación vixente. f) Estar en posesión do título de estudos primarios (certificado de escolaridade ou equivalente), o que acreditarase mediante a presentación de copia do mesmo.2.–Os anteriores requisitos deberanse posuír con referencia ó último día do prazo de presentación de solicitudes e gozar dos mesmos durante o proceso selectivo.3.–Será nulo o nomeamento dos que estén incursos en causas de incapacidade especifíca conforme á normativa vixente. CUARTA.–Presentación de solicitudes.1.–As solicitudes para participar no proceso selectivo axustaranse o modelo que figura no anexo I desta convocatoria, e deberán presentarse no Rexistro Xeral do Concello no prazo de 10 días naturais, contados dende o seguinte ó da publicación das presentes bases Boletín Oficial da Provincia. Así mesmo, e sen prexuízo do anterior, as presentes bases poderán ser publicadas no tabuón de anuncios do Concello a efectos meramente informativos. As instancias tamén se poderán presentar na forma que determina o artigo 38.4 da Lei 30/1992, do 26 de novembro, de Réxime Xurídico das Administracións Públicas e do Procedemento Administrativo Común, modificada pola Lei 4/1999, do 13 de xaneiro. Non obstante, neste último caso deberá anticiparse a presentación da solicitude de participación, a través de calquera medio que permita deixar constancia (fax, telegrama, etc.), que deberá ter entrada no rexistro do Concello antes de que remate o prazo e hora fixados como o último día para a presentación de solicitudes.2.–Á instancia unirase inexcusablemente: a) Fotocopia do documento nacional de identidade. b) Fotocopia de tódolos documentos xustificativos dos méritos que se aleguen, pois non se tomarán en conta nin serán avaliados aqueles que non queden debidamente acreditados, en tódolos seus extremos no momento da presentación da instancia. c) Fotocopia do título acreditativo de estudos primarios (certificado de escolaridade ou equivalente). d) Informe ou certificado médico onde se faga constar clarmente e sen xénero de dúbidas que o aspirante se atopa apto para o desenrolo das probas e para o posterior desenrolo do traballo como operario de servizos múltiples. A non presentación do citado informe ou se no mesmo non se establecese claramente o carácter de apto facultará ó alcalde para a inadmisión do aspirante. e) Copia cotexada do xustificante de ingreso dos dereitos de examen cuxa contía é de 6 € na conta municipal n.º 2091-0030-56-3110000041 na entidade Caixa Galicia, cos datos cos datos persoais do/a aspirante e praza á que opta. En ningún caso a presentación e pago da taxa por dereitos de exame suporá substitución do trámite de presentación de instancia. Asemade a ausencia de xustificante do abono dos dereitos de exame, dentro do prazo de presentación de instancias, non poderá ser obxecto de subsanación, determinando a exclusión do aspirante. Os dereitos de exame so serán devoltos a quen non fora admitido/a ao proceso selectivo por non reunir os requisitos esixidos nas presentes bases, esto é únicamente a aqueles aspirantes que resulten excluidos na listaxe definitiva.3.–Os erros de feito que puideran advertirse poderán ser subsanados en calquera intre, de oficio ou a petición de interesado.4.–Os aspirantes quedan vinculados ós datos que fagan constar nas súas solicitudes, podendo demanda-la súa modificación mediante escrito motivado, dentro do prazo establecido no punto 1 desta base para a presentación de solicitudes, transcurrido o cal non se admitirá ninguna petición desta natureza. QUINTA.–Admisión de candidatos.1.–Rematado o prazo de presentación de instancias o alcalde-presidente do Concello ou concelleiro en quen delegue dictará resolución, aprobando a lista de aspirantes admitidos e excluídos, que se publicará no taboleiro de anuncios da Casa do Concello, sen prexuízo de que a efectos meramente informativos se decida a súa publicación na páxina web municipal (www.concellomalpica.com). 2.–Os aspirantes excluídos, así como os omitidos na relación de admitidos ou excluídos disporán dun prazo de 5 días naturais, contados a partires do seguinte ó da publicación da resolución no taboleiro de anuncios do Concello, para subsana-los defectos que motivaran a súa exclusión ou a súa omisión das relacións de admitidos e excluídos. Os aspirantes que dentro do prazo sinalado non subsanasen a exclusión ou non alegasen a omisión, xustificando o seu dereito a seren incluídos na relación de admitidos, serán definitivamente excluídos da realización das probas. De non se presentaren reclamacións dentro deste prazo, a relación de admitidos elevarase a definitiva. No caso de que fosen admitidos tódolos aspirantes presentados, poderá dictarse directamente a lista definitiva de admitidos, sen prexuízo de que contra a mesma se poderá interpoñer os recursos procedentes en dereito.3.–Contra a resolución a que se refire o punto 1, así como contra aqueloutras que resolvan a subsanación de defectos ou omisión de inclusión a que se refire o punto 2 poderán interpoñerse os recursos que teñan lugar en Dereito.4.–Na mesma resolución o alcalde-presidente ou concelleiro en quen delegue determinará a data de reunión do tribunal cualificador, que será igualmente publicada no taboleiro de anuncios da Casa do Concello e na web do mesmo. SEXTA.–Tribunal cualificador.1.–O tribunal cualificador estará composto por los seguintes membros titulares ou suplentes que poderán intervir indistintamente: – Presidente: funcionario de grupo A. – Secretario: o da Corporación ou funcionario en quen delegue (que actuará con voz pero sen voto.) – Vocais: o alcalde designará os seguintes: 1.–Un/unha funcionario/a ou traballador laboral fixo de Concello.2.–Un/unha funcionario/a ou traballador laboral fixo de Concello.3.–Un/unha funcionario/a ou traballador laboral fixo de Concello.4.–Un/unha funcionario/a ou traballador laboral fixo de Concello.2.–Os membros do tribunal absteranse de intervir e comunicaranllo á autoridade convocante cando concorra algunha das circunstancias previstas no artigo 28 da Lei 30/1992 citada, ou cando realizaran tarefas de preparación de aspirantes para probas selectivas nos cinco anos anteriores á publicación desta convocatoria.3.–Asemade, os aspirantes poderán recusar ós membros do tribunal de acordo co disposto no artigo 29 da devandita Lei.4.–O tribunal non poderá constituirse nin actuar sen a asistencia de alomenos tres dos seus membros. En todo caso será precisa a asistencia do presidente e do secretario.5.–O tribunal poderá dispor a incorporación de asesores especialistas para as probas que estime pertinentes, e éstos limitaránse únicamente ó exercicio das súas especialidades técnicas en base exclusivamente ás cales colaborarán co órgano de selección.6.–O tribunal cualificador queda autorizado para resolve-las dúbidas que se presenten e toma-los acordos necesarios para a boa orde do proceso selectivo, en todo o non previsto nestas bases.7.–Tódolos membros do tribunal que asistan ás probas percibirán as asignacións que lles correspondan segundo a súa categoría de conformidade co artigo 30.1 do Real Decreto 462/2002, do 24 de maio, sobre indemnizacións por razón do servicio e lexislación complementaria.8.–A Alcaldía-Presidencia resolverá de acordo coa proposta do tribunal, que terá carácter vinculante. SÉTIMA.–Procedemento de seleccion e avaliación de méritos. O sistema de selección será o de concurso-oposición, e constará de dúas fases: valoración de méritos e realización de proba práctica.1.ª FASE.–CONCURSO DE MÉRITOS: valoración de méritos, de carácter non eliminatorio, segundo o seguinte baremo: A.–Por titulación superior a esixida (ata 0,50 puntos): – Graduado escolar (EXB, graduado en ESO ou equivalente): 0,25 puntos. – Bacharelato ou FP medio: 0,5 puntos. (Aas titulacións son autoexcluintes, valorándose unicamente a de maior nivel e puntuación. Acreditarase mediante a presentación do titulo oficial ou documento equivalente). B.–Por estar en posesión do carnet de conducir (ata 0,50 puntos): – B1: 0,25 puntos. – C1 e/ou BTP: 0,5 puntos. (Acreditarase mediante a presentación de copia do mesmo). C.–Experiencia profesional en postos similares (peóns de obras, brigadas medioambientais ou extinción de incendios, oficiais de obras, etc.) na Administración pública ou na empresa privada: 0.10 puntos por mes traballado ata un máximo de 4 puntos. Non se computarán os periodos inferiores a un mes, considerándose a estes efectos, os meses de trinta días. Os servizos prestados na Administración acreditarase mediante certificación expedida polo organismo competente, ou copia do contrato de traballo pero sempre que se acompañe de vida laboral ou documento de finalización do contrato. Os servizos prestados na empresa privada, acreditaranse a través do contrato de traballo acompañado de certificado de cotizacións á Seguridade Social ou informe de vida laboral. En todo caso da documentación presentada deberá quedar acreditada claramente a data de inicio e finalización efectivas de prestación dos servizos, así como a categoría profesional desempeñada. No caso de que o tribunal de selección considere que non queda debidamente acreditado que efecitivamente se presetaron os servizos na data de contratación poderá non valorar ese período. D.–Cursos relacionados coa praza: máximo 0,70 puntos. – Curso de prevención de riscos laborais ( nivel básico): 0, 10 puntos/curso.* * Só se computará un curso. – Tarxeta profesional da construcción: 0,10 puntos. – Carnés profesionais relacionados coa praza: 0,10 puntos/carné ata un máximo de 0,50 puntos. E.–Valoración a lingua galega: máximo 0,5 puntos. – Acreditación de iniciación ao galego, CELGA 3 ou titulación equivalente: 0,25 puntos. – Acreditación de perfeccionamento do galego, CELGA 4 ou titulación equivalente: 0,50 puntos. A puntuación máxima na alínea de coñecemento da lingua galega será de un (0,50) puntos.2.ª FASE.–PROBA PRÁCTICA. A proba terá carácter eliminatorio, no caso de non presentarse non se procederá a ter en conta a valoración da fase de concurso, quedando estes aspirantes cunha puntuación total de 0 puntos e consecuentemente eliminados do procedemento de selección. Os aspirantes serán convocados provistos do seu D. N. I. para cada exercicio en chamamento único e por orde alfabética do primeiro apelido. A non presentación a calquera dos exercicios no momento de seren chamados comporta que decae automáticamente no seu dereito a participar no exercicio do que se trate e nos sucesivos e, xa que logo, quedará excluido do proceso selectivo. Malia o anterior, nos supostos de caso fortuito ou forza maior que impedise a presentación dos aspirantes no momento previsto, sempre que esté debidamente xustificado e así o aprecie o tribunal, poderase examinar ós aspirantes afectados por estas circunstancias, sempre que no rematase a proba correspondente ou de rematar esta, cando non se entorpeza o desenrolo da convocatoria con prexuízo para o interese xeral ou de terceiros. Consistirá na realización de tres probas prácticas de carácter obrigatorio e eliminatorio acordes coa praza ( albañilería, electricidade, pintura, ou outras a determinar polo tribunal inmediatamente antes do comezo da súa realización), debendo ser executados no tempo e forma que o tribunal determine. Nestas probas prácticas se valorará a calidade e rapidez da execución das tareas así como aquelas outras que determine o tribunal. Valorarase cada unha delas de 0 a 10 puntos, sendo imprescindible como mínimo obter unha puntuación de 5 puntos en cada unha delas. A puntuación final do proceso será a resultante de sumar as puntuacións obtidas nas diferentes probas e nos méritos alegados e acreditados. No caso de empate nas puntuacións atenderase, en primeiro lugar, a quen acredite maior experiencia. Se persistira o empate, atenderase a quen acredite maior titulación académica. De persistir o empate este se resolvería mediante unha entrevista persoal de carácter curricular que se valorará con un máximo de 2 puntos aos sos efectos de desfacer o empate. OITAVA.–Relación de aprobados e proposta de designación.1.–Rematada a cualificación dos aspirantes, o tribunal formará a relación de aprobados pola orde de puntuación final obtida, non podendo rebasar éstes o número de prazas convocadas e faráa pública no taboleiro de anuncios do Concello e, optativamente, na web do Concello.2.–De acordo coa relación, elevarase ó Sr. alcalde, ademáis da acta da sesión, a proposta de designación dos aspirantes aprobados.3.–Na acta da sesión, incluirase unha relación dos aspirantes que non foran incluidos na relación de aprobados e proposta de designación, co fin de que, se por calquera circunstancia algún aspirante incluido nesta non fora nomeado, poderían selo, pola orde de puntuación obtida no proceso de selección. Ademais a relación quedará para poder ser utilizada ata o remate do contrato laboral da persoa seleccionada, como reserva (sempre respetando a orde da lista), para cubrir situacións de renuncia voluntaria, procesos de incapacidade temporal, ou calquera outra circunstancia, nos postos de traballo de peóns. Cando un dos aspirantes incluídos na lista fose chamado para ocupar un posto, ó remata-lo período de contratación recuperará o seu lugar inicial na mesma, de xeito que poderá ser chamado para unha nova contratación. NOVENA.–Presentación de documentación.1.–Os aspirantes propostos presentarán na Secretaría do Concello, no prazo de 5 días naturais, contados a partir da publicación da relación de aprobados no taboleiro de anuncios do Concello os documentos seguintes: a) Fotocopia compulsada polo secretario do Concello do documento nacional de identidade e demáis méritos alegados ós que se refire a cláusula sétima. b) Informe médico de non padecer enfermidade ou eiva física que impida o normal desenvolvemento das funcións correspondientes á praza á que optou. c) Declaración xurada de non ter sido separado, mediante expediente disciplinario, de ningunha administración pública nin acharse inhabilitado para o exercicio das funcións públicas. d) Declaración xurada de non estar incurso en ningunha das causas de incapacidade específica conforme á normativa vixente. e) Declaración xurada de non incorrir en ningún dos supostos de incompatibilidade establecidos na lexislación sobor da materia.2.–A non presentación dentro do prazo fixado no parágrafo anterior da presente base da documentación antes referida, agás os casos de forza maior, ou cando da presentación dos documentos se desprenda o non cumprimento dos requisitos da convocatoria ou supostos de falsidade na instancia presentada para tomar parte no proceso selectivo, dará lugar á invalidez das actuacións do aspirante, e xa que logo, a nulidade dos actos do tribunal en relación co aspirante e a imposibilidade de efectuar o seu nomeamento, sen prexuízo da esixencia das responsabilidades nas que puidese ter incorrido. Neste caso, a proposta considerase feita a prol dos aspirantes que, segundo á orde de puntuación obtida, teñan cabida no número de postos convocados; todo elo como consecuencia da citada anulación. DÉCIMA.–Designación e formalización do contrato.1.–Presentada a documentación polos interesados, e sendo a mesma conforme, o Sr. alcalde procederá á designación do aspirante seleccionado e procederá á formalización do correspondentes contrato laboral.2.–Establécese un período de proba de 15 días, conforme ó artigo 14 do Estatuto de Traballadores. Transcorrido este periodo se a persoa da que se trate o superase satisfatoriamente, adquirirá plena eficacia o contrato suscrito.3.–Mentres non se formalice o contrato e non se incorpore ó posto de traballo, o aspirante non terá dereito a percepción económica de ningunha clase.4.–Quen sen causa xustificada non concorrese a formalizalo contrato na data sinalada, perderá tódolos dereitos derivados da superación das probas selectivas. UNDÉCIMA.–Incidencias.1.–A aprobación das bases da convocatoria e os actos administrativos que se sucedan poderán ser recorridos polos interesados nos casos e do xeito establecido na Lei 30/1992, do Réxime Xurídico das Administracións Públicas e do Procedemento Administrativo Común, modificada pola Lei 4/1999, do 13 de xaneiro.2.–Para o non previsto nestas bases, será de aplicación a Lei 7/1985, do 2 de abril; o Real Decreto Lexislativo 781/86, do 18 de abril, e o Real Decreto 896/1991, do 7 de xuño; o Real Decreto 364/1995, do 10 de marzo; Lei 7/2007, do 12 de abril, que aproba o Estatuto Básico do Empregado Público, e a normativa laboral de aplicación, Ley Xeral da Seguridade Social, Lei 40/2007 e RD 1131/2002. Malpica de Bergantiños, a 24 de xaneiro de 2011. O ALCALDE Asdo. José Ramón Varela Rey. ANEXO I SR. ALCALDE DO CONCELLO DE MALPICA DE BERGANTIÑOS (A CORUÑA)